open-index/open-wikipedia-markdown huggingface dataset:
Rosenhof skole

**Rosenhof skole** er en tidligere barne- og ungdomsskole på Rosenhoff i bydel Grünerløkka i Oslo. Skolen ble åpnet i 1917 og var tegnet av arkitekt Balthazar Lange. Adressen var Dynekilgata 10. Skolen ble nedlagt i 1984, og elevene flyttet til *Linderud ungdomsskole*, det som nå er Linderud skole og Bjerke videregående skole.

Skolen er siden blitt brukt som voksenopplæringssenter, og huser i dag Oslo voksenopplæring Rosenhof, som i tillegg har en avdeling på Sofienberg i Oslo sentrum. Den gamle, verneverdige Rosenhof skoles rektorbolig, oppført i 1914, er senere bygget om til barnehage, og har siden 2009 vært tilholdssted for Rosenhoff barnehage.

## Referanser


## Eksterne lenker
* Bilde av Rosenhof skole fra 1919: 
*
Valerie Plame

**Valerie Elise Plame Wilson** (født 19. april 1963 på Elmendorf Air Force Base i Anchorage i Alaska i USA) er en amerikansk forfatterinne og tidligere CIA-ansatt og gift med den amerikanske ambassadøren Joseph C. Wilson

Hennes identitet som CIA-ansatt ble offentliggjort av journalisten Robert Novak i 2003, noe som førte til den såkalte Plamegate-saken, hvor bl.a. Dick Cheneys stabssjef Lewis Libby ble dømt for å ha løyet for å hindre undersøkelsen om hvem som opprinnelig hadde lekket Plames identitet til pressen.

Plame studerte ved Pennsylvania State University, hvor hun tok en B.A. i 1985. Deretter tok hun to mastergrader, ved London School of Economics og Europa-colleget i Brugge. Hun  er flytende i engelsk, fransk, tysk og gresk. Etter eksamen fra universitetet i 1985 hadde Plame et kort ekteskap med Todd Sesler, hennes kjæreste fra college. Mens hun jobbet for Central Intelligence Agency (CIA), møtte Plame den tidligere ambassadøren Joseph C. Wilson under en mottakelse i Washington D.C. De giftet seg den 3. april 1998. Dette var Plames andre ekteskap og Wilsons tredje.

Plames memoarbok *Fair Game* ble publisert den 22. oktober 2007, og omhandler Plames tid i CIA, omstendighetene rundt USAs invasjon av Irak og hvordan Plames navn ble avslørt til pressen fra embetsmenn på høyere nivå. I 2010 hadde filmen med samme tittel premiere. I filmen har Naomi Watts hovedrollen som Valerie Plame og Sean Penn som hennes ektemann, Joe Wilson.

## Referanser
New Zealand under Sommer-OL 1964

**New Zealand under Sommer-OL 1964**. Sekstifire sportsutøvere fra New Zealand deltok i elleve sporter under Sommer-OL 1964 i Tokyo. New Zealand kom 12.-plass med tre gull- og to bronsemedaljer. Peter Snell var New Zealands flaggbærer under åpningsseremonien.

## Medaljer

        
## Medaljevinnerne

    
## Eksterne lenker
* Resultater og profilside  på sports-reference.com
Ildblomsterfluer

* *[[Tropidia fasciata]]*
* *[[Tropidia scita]]*

**Ildblomsterfluer** (slekten *Tropidia*) er en gruppe av fluer som tilhører familien blomsterfluer (Syrphidae). Slekten omfatter 24 kjente arter, én av dem er funnet i Norge. De er knyttet til fuktige områder, for eksempel takrørskog.

## Utseende
Middelsstore (7–12&nbsp;mm), slanke, svarte blomsterfluer med gule flekker på bakkroppen. Kroppen virker helt naken. Fasettøynene er nakne og møtes i pannen hos hannene. Antennene er festet på et kort fremspring i pannen og er nokså korte, det tredje leddet rundet. Ansiktet er litt hvelvet uten markert midt-knøl. Thorax er omtrent kvadratisk, matt svart, skuldrene med lys bestøvning. Bakkroppen er avlang, svart, det andre og tredje leddet har store, firkantede, oransjegule sideflekker. For- og mellombeina er svarte og gule, bakbeina helt svarte, lårene fortykkede med en kraftig, trekantet tann på undersiden nær spissen. Leggene er noe krummede. Vingene er glassklare, vingemerket knapt synlig.

## Levevis
Disse fluene finnes i fuktige løvskoger og våtmarker, særlig der det vokser takrør og dunkjevler. De kan lokalt være svært tallrike. Larvene utvikler seg i vann, gjerne mellom røttene til takrørene. De voksne fluene besøker gjerne blomster. De flyr i mai-august.

## Utbredelse
Slekten finnes i Holarktis og i Afrika, med flest arter i Afrika og Amerika. I Norge er *[[Tropidia scita]]* funnet langs kysten av Østlandet og Sørlandet..

## Systematisk inndeling / europeiske arter

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familie **[[blomsterfluer]]** (Syrphidae)
****** underfamilie Eristalinae
******* gruppe Xylotini 
******** slekten **ildblomsterfluer**, *Tropidia* Meigen, 1822
********* *[[Tropidia fasciata]]* Meigen, 1822 –  Europa, ett gammelt funn fra det sørlige Finland i Norden, sjelden
********* mørk ildblomsterflue, *[[Tropidia scita]]* (Harris, 1780) – finnes langs kysten av Sørlandet og Østlandet i Norge

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.
* Nielsen, Tore R. *Syrphidae checklist - Norway.* www.syrphidae.com/checklist.php  - Sjekkliste over norske arter.
* Fauna Europaea Web Service (2004) Fauna Europaea version 1.1, www.faunaeur.org 
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.
* Torp, E. 1994. *Danmarks svirrefluer (Diptera: Syrphidae).* Apollo Books, Stenstrup.

## Eksterne lenker
*  
* www.syrphidae.com/ – the Syrphidae website 
* Norsk entomologisk forening – for deg som vil lære mer om insekter.
* Foto av ''Tropidia scita''
Portugal under Sommer-OL 1964

**Portugal under Sommer-OL 1964**. Tjue sportsutøvere fra Portugal deltok i sju sporter under Sommer-OL 1964 i Tokyo. Portugal vant ikke noen medaljer. Fernando Costa Matos var Portugals flaggbærer under åpningsseremonien.

## Medaljer

## Eksterne lenker
* OL-resultater på Sports-reference.com
David Plouffe

**David Plouffe** (født 27. mai 1967) er en amerikansk politisk rådgiver. Han er mest kjent som valgkampsjefen under presidentvalgkampen til Barack Obama, der han ledet en organisasjon som samlet inn over 750 millioner dollar og hadde 5&nbsp;000 medarbeidere. Han har vært visestabssjefen til senator Dick Gephardt, og ledet Democratic Congressional Campaign Committee, som samlet inn 95 millioner dollar til bruk i kongressvalgkampen i 2000.

Han startet i den politiske bransjen med å jobbe på valgkampen for å gjenvelge senator Tom Harkin i 1990. To år etter deltok han på Harkins presidentvalgkamp. Vinteren 2000 begynte han å jobbe for David Axelrods konsulentfirma AKP&D Message and Media.

Han har siden januar 2010 jobbet med Democratic National Commitee for å hjelpe til før kongressvalget i 2010.

## Bibliografi
* The Audacity to Win: The Inside Story and Lessons of Barack Obama's Historic Victory (Viking Adult, 3. november 2009)

## Referanser


## Eksterne lenker
* 
* 
* 
*
Sør-Korea under Sommer-OL 1964

**Sør-Korea under Sommer-OL 1964**. 154 sportsutøvere fra Sør-Korea deltok i flere sporter under Sommer-OL 1964 i Tokyo. Sør-Korea kom på 27.-plass med to sølv- og en bronsemedalje.

## Medaljer

## Medaljevinnerne
Argentina under Sommer-OL 1964

**Argentina under Sommer-OL 1964**. 107 sportsutøvere fra Argentina deltok i 14 sporter under Sommer-OL 1964 i Tokyo. Argentina kom på 30.-plass med en sølvmedalje. Svømmeren Jeannette Campbell var Argentinas flaggbærer under åpningsseremonien.

## Medaljer

## Medaljevinnerne

## Kilder
* Resultater og profilside  på sports-reference.com
Junior-VM i curling 2010

**[[Junior-VM i curling]] 2010** ble arrangert 5. – 14. mars 2010 i Flims i Sveits.

## Herrer
### Lag

### Stilling etter round robin

### Tiebreaker
* 8-4 

### Finaler
;Page playoff
* **6**-2   
* **5**-4 

;Bronsefinale
* 1-**7** 

;Semifinale
* 3-**4** 

;Finale
* 5-**7** 

## Kvinner
### Lag

1Opprinnelig skulle Solène Coulot være treer, men hun døde 20. februar 2010. http://www.thecurlingnews.com/blog/2010/02/

### Stilling etter round robin

### Finaler
;Page playoff
* **9**-3 
* **6**-4 

;Bronsefinale
* **9**-7 

;Semifinale
* **6**-1 

;Finale
* 3-**8** 

## Eksterne lenker
*
Tyrkia under Sommer-OL 1964

**Tyrkia under Sommer-OL 1964**. Førtini sportsutøvere fra Tyrkia deltok i seks sporter under Sommer-OL 1964 i Tokyo. Tyrkia kom på 16.-plass med to gull-, tre sølv- og en bronsemedalje.

## Medaljer

## Medaljevinnerne

## Referanser
Siebel Si 204

**Siebel Si 204** var et lite tomotors transport- og øvelsesfly som ble utviklet fra Sh 104 under andre verdenskrig. Flyet ble produsert på grunn av RLMs behov for et lite, sivilt transportfly i 1938.

## Utvikling
Siebel Si 204 var planlagt som et lite passasjerfly for Lufthansa med to piloter og åtte passasjerer. Utviklingen av dette helmetallflyet startet i 1938. Etter at andre verdenskrig startet, ble det omgjort til et treningsfly med en glasscockpit til blindeflyving.

De to første prototypene ble levert som passasjerfly med den gamle cockpittypen. Jomfruturen ble foretatt en gang før september 1940, muligens 25. mai 1940.

I 1942 produserte Siebel Junkers Ju 88 på lisens, og derfor klarte de bare å produsere 15 i Halle. Siebel ble i stedet produsert i Frankrike og Tsjekkoslovakia.

## Operasjonell historie
Bruken av Si 204D var hovedsakelig i B- og C-skoler (avanserte skoler) og av FÜG 1. De ble brukt som taxifly for mannskap som hadde levert andre fly til fronten. Si 204 A fløy hovedsakelig med radiokommunikasjonsskvadroner og transport av høyere offiserer, men også med flyskoler.

I juli 1944 ble fem Siebel Si 204 konvertert til nattkampfly.

En Siebel 204 var antakelig det siste flyet som ble skutt ned på vestfronten. Klokken 20.00 8. mai 1945 ble en Siebel skutt ned tre mil sørøst av Rodach i Bayern.
Kjemikalieavgift

**Kjemikalieavgift** er en særavgift til statskassen.

Avgiften på de helse- og miljøskadelige kjemikaliene trikloreten (TRI) og tetrakloreten (PER) ble innført i 2000. Avgiftens formål er å redusere bruken av disse kjemikaliene.

Avgiftsplikten omfatter TRI og PER, herunder gjenvunnet TRI og PER. Videre omfattes TRI og PER som inngår som bestanddel i andre produkter dersom mengden av TRI og PER overstiger henholdsvis 1 pst. og 0,1 pst. av produktets totale vekt. Avgiftsplikten oppstår som hovedregel ved uttak fra godkjent lager eller ved innførsel. Det gis fritak for avgiften bl.a. for TRI og PER som er gjenvunnet til eget bruk.

Avgiftssatsene i 2010 er 62,06 kroner per kg ren TRI eller PER. For varer hvor kun en del av innholdet er TRI eller PER, blir det beregnet en forholdsmessig avgift. Satsene avspeiler innholdet av TRI eller PER i produktene.

Miljøverndepartementet har etablert en refusjonsordning for avfall som inneholder TRI og som innleveres til godkjent mottak eller behandlingsanlegg for farlig avfall. Refusjonsordningen administreres av Miljødirektoratet.

## Eksterne lenker
* Særavgiftsloven
* Vedtak om særavgifter, 2010
* Forskrift om særavgifter
*Miljøstatus i Norge: PER(tetrakloreten, tetrakloretylen)
Milesia

* *[[Milesia crabroniformis]]*
* *[[Milesia semiluctifera]]*
* *[[Milesia virginiensis]]*

***Milesia*** er en slekt av fluer som tilhører familien blomsterfluer (Syrphidae). De er noen av de største blomsterfluene, slanke og nokså vepselignende. Slekten finnes ikke i Norden, men det er arter lenger sør i Europa.

## Utseende
Store, avlange blomsterfluer, gjerne farget i rødbrunt og gult.
Bakkroppens gule flekker har mørke kanter.
Mange av artene ligner mye på store stikkvepser, for eksempel geithams.

## Levevis
Larvene lever i råtten ved.

## Utbredelse
I Europa forekommer det to arter i Sør- og Mellom-Europa.

## Systematisk inndeling / europeiske arter

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familie **[[blomsterfluer]]** (Syrphidae)
****** underfamilie Eristalinae
******* gruppe Milesiini 
******** slekten *Milesia* Latreille, 1804
********* *[[Milesia crabroniformis]]* (Fabricius, 1775) – Europa
********* *[[Milesia semiluctifera]]* (Villers, 1798) – Europa
********* *[[Milesia virginiensis]]* (Drury, 1773) – Nord-Amerika

## Kilder og litteratur
* Fauna Europaea Web Service (2004) Fauna Europaea version 1.1, www.faunaeur.org 
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

## Eksterne lenker
*  
* www.syrphidae.com/ – the Syrphidae website 
* Bildegalleri over nordamerikanske arter
Hjertemedisin

***Hjertemedisin*** er et musikkalbum med Tre Små Kinesere fra 1994. 

For albumet fikk de Spellemannprisen for «Årets gruppe» under Spellemannprisen 1994.

## Sporliste
# «Agnar Mykle» (Risnes/Hegge)
# «En annen dag» (Ulf Risnes)
# «Nummeret før Noah» (Risnes/Slagsvold)
# «Parabolia» (Risnes/Hegge)
# «Klassebildet» (Risnes/Hegge)
# «Hjertemedisin» (Risnes/Slagsvold)
# «Så lenge det er varmt» (Risnes/Slagsvold)
# «Jævel på lur» (Ulf Risnes)
# «Det hørtes så enkelt ut» (Ulf Risnes)
# «Den aller beste melodien» (Risnes/Hegge)
# «Paradis (havet tar bølgen)» (Ulf Risnes)
# «Innafor» (Ulf Risnes)
# «Sving mæ rundt» (Risnes/Hegge)
## Medvirkende
### Tre Små Kinesere
* Ulf Risnes – sang, gitar, låtskriver
* Øystein Hegge – sang, piano, låtskriver
* Baard Slagsvold – sang, bass, keyboard, låtskriver
### Øvrige medvirkende
* Kyrre Fritzner – bakgrunnvokal på *Agnar Mykle, En annen dag* og *Paradis (havet tar bølgen)*, produsent, tekniker 
* Truls Waagø – akustisk bass på *En annen dag, Parabolia, Det hørtes så enkelt ut* og *Innafor*
* Rune Arnesen – trommer/perkusjon på *Agnar Mykle, En annen dag, Klassebildet* og *Hjertemedisin*
* Tore Wildhauer – trommer/perkusjon på *Klassebildet, Jævel på lur, Det hørtes så enkelt ut* og *Paradis (havet tar bølgen)*
* Lars Gunnar Lien – orgel på *Paradis (havet tar bølgen)*, tekniker 
* Knut Lauritzen – klarinett
* Siv Therese Iversen – bakgrunnvokal på *Parabolia*
* Helge Sten – tekniker
* Frode Olderøien – tekniker
* Ulf Holand – tekniker, miksing
* Lars Saabye Christensen – beskrivelse av bandet
* Kim Hiorthøy – fotograf/tegninger
* Ragnar Wold – fotograf

## Kilder
* Hjertemedisin
Algerie under Sommer-OL 1968

**Algerie under Sommer-OL 1968**. Tre mannlige sportsutøvere fra Algerie deltok i turn og boksing under Sommer-OL 1968 i Mexico by. Det var andre gangen Algerie deltok i et OL, de vant ingen medaljer.

## Medaljer

## Kilder
* Resultater og profilside  på sports-reference.com
VM i skiflyging 1990

**[[VM i skiflyging|Verdensmesterskapet i skiflyging]] 1990** ble arrangert i Vikersund, Norge fra 23. til 25. februar 1990.

Snømangel gjorde at store mengder snø måtte fraktes til bakken med lastebiler. Bare én konkurransedag (søndag) ble gjennomført.

## Bakken
Vikersundbakken ble utbygd til K175 foran mesterskapet. Før VM var bakkerekorden 163 meter, satt av Piotr Fijas (Polen ) 15. februar 1986. Under mesterskapet satte Matti Nykänen (Finland) og Dieter Thoma (Vest-Tyskland) ny bakkerekord med 171 meter.

## Resultater

## Kilder
*Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 371 og 387-388
*FIS: Resultater
Argentina under Sommer-OL 1968

**Argentina under Sommer-OL 1968**. Åttini sportsutøvere fra Argentina deltok i tolv sporter under Sommer-OL 1968 i Mexico by. Argentina kom på 41.-plass med to bronsemedaljer. Carlos Moratorio var Argentinas flaggbærer under åpningsseremonien.

## Medaljer

## Medaljevinnerne

## Kilder
* Resultater og profilside  på sports-reference.com
Bahamas under Sommer-OL 1968

**Bahamas under Sommer-OL 1968**. Sytten sportsutøvere fra Bahamas deltok i tre sporter, friidrett, bryting og seiling under Sommer-OL 1968 i Mexico by. Bahamas, som deltok for femte gangen i et OL, vant ikke noen medaljer.    
 
## Medaljer

## Eksterne lenker
* Resultater og profilside  på sports-reference.com
Afghanistan under Sommer-OL 1968

**Afghanistan under Sommer-OL 1968**. Fem sportsutøvere, alle menn, fra Afghanistan deltok i en sport, bryting under Sommer-OL 1968 i Mexico by. Det var sjette gangen Afghanistan deltok i et OL, de vant ikke noen medaljer.

## Medaljer

## Kilder
* Resultater og profilside  på sports-reference.com
Drikkevareavgift

**Drikkevareavgift** (produktavgift på alkoholfrie drikkevarer) er en norsk særavgift til statskassen.

Avgiften på alkoholfrie drikkevarer omfatter drikkevarer som er tilsatt sukker eller søtstoff. Det innebærer at brus, lettbrus, fruktnektar, saft, enkelte melkeprodukter mv. avgiftslegges dersom de er tilsatt sukker eller søtstoff. Drikkevarer som naturlig inneholder sukker, f.eks. presset fruktjuice, avgiftslegges ikke. Sirup tilsatt sukker eller søtstoff til ervervsmessig framstilling av alkoholfrie drikkevarer i dispensere mv., omfattes også av avgiften. Melkeprodukter som kun er tilsatt en mindre mengde sukker (til og med 15 gram sukker per liter) og varer i pulverform er fritatt for avgiften.

Avgiftsplikten omfatter også alkoholholdige drikkevarer med alkoholstyrke til og med 0,7 volumprosent alkohol. Drikkevarer som f.eks. alkoholfritt øl, avgiftslegges derfor kun dersom de er tilsatt sukker eller kunstig søtstoff. I all hovedsak produseres alkoholfritt øl uten at sukker eller søtstoff tilsettes.

Drikkevareavgiften innbragte i 2010 henhold til revidert nasjonalbudsjett for 2011 ca. 1,78 mrd. kroner.

I 2021 er satsen 1,82 kroner per liter ferdig vare på produkter med sukker eller kunstig søtstoff og 0,91 per liter på saft og sirup basert på frukt, bær eller grønnsaker uten tilsatt sukker.

Avgiften opphører 1. juli 2021.

## Referanser


## Eksterne lenker
* Særavgiftsloven
* Vedtak om særavgifter, 2010
* Forskrift om særavgifter
Björn Runström

**Björn Runström** (født 1. mars 1984 i Stockholm) er en svensk fotballspiller som spiller for Odense. 

Runström startet sin fotballkarriere i Enskede IK, men gikk som tolvåring over til Hammarby. Som 16-åring reiste han til Italia, hvor han var innom Bologna, ChievoVerona og Fiorentina. I 2010-sesongen var han utlånt til  fra Odense.

## Referanser

## Eksterne lenker
*
Tro håp & kjærlighet

***Tro håp & kjærlighet*** er et musikkalbum med Tre Små Kinesere fra 1996. 

Albumet lå syv uker på VG-lista og endte med fjerdeplass som beste plassering.

## Sporliste
# «VM i utfor for menn» (Risnes/Slagsvold)
# «Løvetann» (Ulf Risnes)
# «Solkyss» (Ulf Risnes)
# «Radiorose» (Ulf Risnes)
# «Melankolibri» (Risnes/Hegge)
# «Ikke vær dum» (Ulf Risnes)
# «Dørstokkmila» (Risnes/Hegge)
# «Grøsser» (Ulf Risnes)
# «Kom igjen» (Risnes/Hegge/Slagsvold)
# «Jentetanke» (Ulf Risnes)
# «Drøm dæ frem» (Ulf Risnes)
# «Svartlamon» (Risnes/Hegge)

## Medvirkende
### Tre Små Kinesere
* Ulf Risnes – sang, gitar
* Baard Slagsvold – bassist, kor 
* Øystein Hegge – piano, kor

### Øvrige medvirkende
* Kåre Kolve – saksofon på *Solkyss*
* Truls Waagø – bass på *Grøsser*
* Øyvind Gimse – cello
* Lars Hilde – klarinett
* Thomas Norup Jensen – klarinett
* Steinar Krokstad – trommer
* Martin Caspersen – piano
* Lars Gunnar Lien – synth, tekniker
* Torgeir Andresen – trompet 
* Øyvind Brandtsegg – vibrafon 
* Birgit Hagerup Andersen – fiolin
* Hilde Mathisen Gimse – fiolin 
* Jan Petter Hilstad – fiolin
* Kristin Steinum – fiolin
* Magnus Volden – fiolin
* Åshild Breie Nyhus – fiolin
* Torbjørn Moa – fiolin
* Sveinung Lillebjerka – fiolin
* Marianne Harmens – fiolin
* Morten Lund – mastering 
* Ulf Holand – miksing
* Kyrre Fritzner – produsent 
* Jon Marius Aareskjold – programmering

## Kilder
* Tro håp & kjærlighet
Guyana under Sommer-OL 1968

**Guyana under Sommer-OL 1968**. Fem sportsutøvere fra Guyana deltok i fire sporter, friidrett, boksing, sykling og vektløfting under Sommer-OL 1968 i Mexico by. De vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Bolivia under Sommer-OL 1968

**Bolivia under Sommer-OL 1968**. Fire mannlige sportsutøvere fra Bolivia deltok i tre sporter, padling, hestesport og skyting under Sommer-OL 1968 i Mexico by. De vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Vanlig hageblomsterflue

**Vanlig hageblomsterflue** (*Syrphus ribesii*) er en middelstor flue som tilhører familien blomsterfluene. Den er blant de vanligste blomsterflueartene i Norge om sommeren. Den finnes over hele landet unntatt på høyfjellet.

## Utseende
En middelsstor (10–13&nbsp;mm), gul og svart blomsterflue. Den ligner noe på en veps, men er ikke av de beste vepsetterligningene. Hodet er stort og bredt, fasettøynene mørkrøde og nakne. De møtes i pannen hos hannen, men er bredt skilte hos hunnen. Antennene er nokså korte, for det meste gule. Ansiktet er gult. Thorax er svart med grønnlig bestøvning, litt matt. På sidene er den tett kledt med gule hår. Scutellum er lysgult. Bakkroppen er avlangt oval. litt flat, med dypt svart grunnfarge. Det andre leddet har gule sideflekker, det tredje og fjerde vanligvis brede gule tverrbånd som er litt innskåret bak i midten. Det femte leddet er nesten helt gult, det sjette gult, men svart ved roten. Beina er slanke, for det meste gule, men med en del svart hos hannen. Vingene er glassklare med nesten usynlig vingemerke.

## Levevis
Larvene lever av bladlus. De voksne fluene kan finnes fra mai til oktober og besøker mange slags blomster, arten overvintrer som larve.

## Utbredelse
Denne vidt utbredte arten finnes over mesteparten av den palearktiske sone og også i store deler av Nord-Amerika.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Syrphini
******** slekten hageblomsterfluer, *[[Syrphus]]* Fabricius, 1775
********* vanlig hageblomsterflue, *Syrphus ribesii* (Linnaeus, 1758)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
*
Island under Sommer-OL 1968

**Island under Sommer-OL 1968**. Sju sportsutøvere, fem menn og to kvinner fra Island deltok tre sporter, friidrett, svømming og vektløfting under Sommer-OL 1968 i Mexico by. Island vant ikke noen medaljer.   

## Medaljer

## Kilder
* Island under Sommer-OL 1968: Resultater og profilside  på sports-reference.com
Marikollen skole

**Marikollen skole** var fra 1980 til 2011 en kommunal ungdomsskole på Mjølkeråen i Åsane bydel i Bergen kommune. Ble fra 2011 er en del av Mjølkeråen skole.
   
## Historie
Skolebygget stod klart til skolestart høsten 1980 med Arne Halvorsen som arkitekt. Elevene kom fra barneskolene i Hordvik, Salhus og Mjølkeråen. 

Allerede i 1971 startet man planlegging av ungdomsskole i Mjølkeråen. Arkitekt og konsulenter ble engasjert til byggeoppdraget. Da planleggingen startet var Åsane egen kommune, men allerede året etter ble den slått sammen med Bergen kommune. Dette førte til at hele prosjektet ble forsinket. Først i 1978 ble nødvendige vedtak om bygging av skolen gjennomført. 

Skolen var bygget for å kunne integrere funksjonshemmede. Det ble lagt til rette for bruk av rullestol med løsninger uten dørstokker. Videre var det tilgang til de ulike etasjene gjennom heis og toaletter på hvert plan for rullestolbrukere. 
 
Arkivet etter Marikollen skole oppbevares ved Bergen Byarkiv. 

## Eksterne lenker
* Marikollen skole - oppslagsverket oVe, artikkel av Lars Bostrøm Johansen, Bergen Byarkiv.
Åstveit skole

**Åstveit skole** er en kommunal ungdomsskole fra 1965 på Tertnes i Åsane bydel i Bergen kommune. Skolen har plass til 400 elever fra barneskolene Eidsvåg, Kalvatræet, Tertnes og Ulsetskogen. Skolen har også en avdeling for elever med spesielle opplæringsbehov og har en innføringsklasse. Åstveit skole deltar i MOT-programmet.

Skolen har en stor utbyggingsplan som begynte i 2022 og ferdigstilles mai 2025, men dette kan ta lengre tid og forventes ferdig i 2026.

## Referanser
Eidsvåg skole

**Eidsvåg skole** er en kommunal barneskole i Eidsvåg i Åsane bydel i Bergen. Skolen ble åpnet i 1953, og har to eller tre paralleller på hvert klassetrinn. Skolen har arealkapasitet til 500 elever. Ungdomstrinnet ble lagt ned høsten 2016. Delvis riving og full rehabilitering planlegges ferdigstilt 2024.

## Referanser


## Eksterne lenker
* 
* Bergen byleksikon på nett, om Eidsvåg skole
Kyrkjekrinsen skole

**Kyrkjekrinsen skole** er en kommunal barne- og ungdomsskole på Nyborg i Åsane bydel i Bergen. Skolen ble åpnet i 1918, og har arealkapasitet til 500 elever. På ungdomstrinnet er det tre paralleller, som inkluderer elever med bakgrunn fra Haukås og Li barneskoler.

Kyrkjekrinsen skole har i tidligere skolebruksplaner vært gjenstand for endringsforslag. Den nye skolebruksplanen i Bergen som ble vedtatt i september 2021, er det ikke lenger forslag om endringer for skolen. Skolebruksplanen er nå gjeldende for perioden 2021 - 2030. Ny rullering av skolebruksplanen er i 2025. 

## Historie
Åsane ble i 1904 skilt ut som egen kommune, og hadde da fire skolekretser: Eidsvåg, Haukås, Mjølkeråen og Kyrkjekrinsen. Hver krets hadde sitt eget skolehus, med et klasserom i den ene enden og en liten lærerbolig i den andre. Skolehuset i Kyrkjekrinsen ble bygget i 1888 og lå på Eikås. I 1904 hadde skolen 91 elever fordelt på tre klasser, med M. A. Edvardsdal som lærer. I 1919 ble det bygget skole på tomten der skolen ligger i dag. Dette huset står der fortsatt (per 2022), og brukes av skolefritidsordningen.

Første byggetrinn av det som i dag er skolens hovedbygning sto ferdig i 1958. Bygget hadde da ti klasserom, sløydsal og skolekjøkken. I nyere tid er det gjennomført to større ombygginger. I 1996–1998 ble det foretatt en utvidelse, som bl.a. medførte at ungdomstrinnet skoleåret 1996/97 måtte flyttes til Rothaugen skole. I 2008 ble en ombygging påbegynt, etter at skolen hadde slitt med for få klasserom og for lite areal til lærerarbeidsplasser. I denne prosessen ble det også planlagt nytt skolekjøkken og ny kantine. Endringene ble gjort innenfor eksisterende bygningsmasse. 

Kyrkjekrinsen var fra starten av en bokmålsskole. I 1932 ble nynorsk skolen hovedmålform, til tross for at en avstemning året før hadde gitt flertall for å beholde bokmål som hovedmål. I en avstemning i 1993 stemte flertallet for nynorsk som hovedmål, men i 2003 ble det med 224 mot 223 stemmer bestemt at hovedmålet skulle være bokmål. Dette var i tråd med tendensen i Bergen kommune, der nynorsk aldri har stått spesielt sterkt og har tapt mer og mer terreng. Under hele nynorskperioden har det vært både bokmåls- og nynorskklasser ved skolen, men etter 2003 har det ikke alltid vært nok nynorskelever til å danne egne klasser for dem.   

Arkivet etter Kyrkjekrinsen skole er med sine ca. 23 hyllemeter blant de største skolearkivene oppbevart ved Bergen byarkiv.

## Referanser


## Eksterne lenker
* Kyrkjekrinsen skole - oppslagsverket oVe, artikkel av  Gjertrud Beate Eidsheim, Bergen Byarkiv.
* Bergen byleksikon på nett, om Kyrkjekrinsen skole
Li skole (Bergen)

**Li skole** er en kommunal barneskole på Nyborg i Åsane bydel i Bergen. Skolen ble oppført i 1980 med Øyvind Maurseth som arkitekt. Skolen har plass til 280 elever.
Li skole består av små enheter i en stor skole. En avdeling består av 2 klasserom, garderobe, toaletter og grupperom. Elevene får en tilhørighet til sin avdeling ved at de holder seg til sin faste enhet gjennom de fleste undervisningstimene.
                                                                       
Arkivet etter Li skole oppbevares ved Bergen Byarkiv.
                                    
## Referanser


## Eksterne lenker
* Li skole – oppslagsverket oVe, artikkel av Lars Bostrøm Johansen, Bergen Byarkiv.
Senegal under Sommer-OL 1968

**Senegal under Sommer-OL 1968**. 21 sportsutøvere fra Senegal deltok i to sporter i Sommer-OL 1968 i Mexico by. Senegal, som deltok for andre gang i et OL, vant ingen medaljer.

## Medaljer
Ceylon under Sommer-OL 1968

**Ceylon under Sommer-OL 1968**. Tre mannlige sportsutøvere fra Ceylon deltok i boksing, seiling og friidrett under Sommer-OL 1968 i Mexico by. Ceylon, som deltok for sjette gang i et OL, vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Burma under Sommer-OL 1968

**Burma under Sommer-OL 1968**. Fire sportsutøvere fra Burma deltok i to sporter, boksing og friidrett under Sommer-OL 1968 i Mexico by. De vant ikke noen medaljer.  
 
## Medaljer

 
## Eksterne lenker
* Resultater og profilside  på sports-reference.com
Leutersdorf (Sachsen)

**Leutersdorf** (lokal dialekt: *Leckerschdurf*) er en kommune i den sørlige delen av Landkreis Görlitz i Direktionsbezirk Dresden i Fristaten Sachsen. Kommunen har 4&nbsp;015 innbyggere (31. desember 2008).

Leutersdorf ligger i det sørlige Oberlausitz, umiddelbart mot grensen til Tsjekkia. Nabokommuner er Seifhennersdorf, Großschönau og Varnsdorf i sør, Neugersdorf i nordvest, Eibau i nord og Oderwitz i øst.

Kommunen er inndelt i de seks distriktene Folge, Hetzwalde, Leutersdorf, Neuwalde, Sorge og Spitzkunnersdorf.

I Leutersdorf ligger en rekke mindre fjell: Oberoderwitzer Spitzberg (510 m), Spitzkunnersdorfer Spitzberg (471 m), Varnsdorfer Spitzberg (544 m) og Wacheberg (452 m).

Leutersdorf var en kommune i Kreis Zittau fra 1952 til 1990, og i Landkreis Zittau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.

## Referanser


## Eksterne lenker
*
Bermuda under Sommer-OL 1968

**Bermuda under Sommer-OL 1968**. Seks sportsutøvere fra Bermuda deltok i friidrett og seiling under Sommer-OL 1968 i Mexico by. De vant ikke noen medaljer.

## Medaljer

## Eksterne lenker
*  Bermuda at the 1968 Ciudad de México Summer Games  på Sports-reference.com
Rolland skole

**Rolland skole** er en kommunal barneskole på Rolland i Åsane bydel i Bergen kommune. Skolen har tre avdelinger, Storåsen, Kollåsen og Rolland, der sistnevnte er for 4.-7. klasetrinn. Skolen har plass til 350 elever medregnet Storåsen og Kollåsen.
 
Skolens elever går videre til Blokkhaugen skole på ungdomstrinnet.

## Referanser
Tertnes skole

**Tertnes skole** er en kommunal barneskole på Tertnes i Åsane bydel i Bergen kommune. Skolen har plass til 400 elever. 

## Referanser


## Eksterne lenker
*
Kirkevoll skole (Bergen)

**Kirkevoll skole** er en kommunal barne- og ungdomsskole ved Fanahammeren i Fana bydel i Bergen. Skolen er dimensjonert for 600 elever. Ungdomstrinnet mottar også elever med bakgrunn fra barneskolene Krokeide skole og Nordvik skole.. Fra høsten 2025 har Kirkevoll skole vært en læringsutdanningsskole knyttet til Høgskolen på Vestlandet.

## Historikk
Kirkevoll skole ble grunnlagt i 1893, og var da en sammenslutning av ulike skoler inndelt i kretser. Åneskretsen ble delt, og en del av denne kretsen, sammen med Hamre, Kismul, Sæle, Titlestad og Smedsvik krets, ble slått sammen med Kirkekretsen skole. Denne ble igjen slått sammen med Voldedalen skolekrets. Den nye sammenslutningen ble kalt Kirkekretsen skole, og skolen flyttet inn i nybygg på Kirkevoll samme år. Om lag år 1919 endres skolens navn til Kirkevoll krets, og deretter Kirkevoll skole. I 1949 ble det opprettet to framhaldskoleklasser ved Kirkevoll skole, men disse ble organisert utenom skolens egen organisasjonsstruktur. Klassene samlet elever fra flere folkeskoler i Ytre Fana. I 1958 flyttet de til skole på Skjold, og siden over til Hop og Rå skoler. Ved kommunesammenslutningen i 1972 skifter eierskapet for Kirkevoll skole fra Fana til Bergen kommune.

## Skolebygningene
Skolens eldste del ble oppført i 1893. Men allerede i 1903-1904 ble den utvidet. I 1931 startet en større ombygging, ved arkitekt Erling Ross. Denne sto ferdig i 1933 og hadde plass til tannklinikk og folkebad. I 1964 ble skolen igjen utvidet med et tilbygg, ved kommunearkitekten i Fana. Dette bygget ligger på oversiden av den gamle skolebygningen, og inneholder klasserom, aktivitetsrom, musikkrom, kontorer, lærerværelse, materialrom etc. I 1990 fikk skolen ny gymsal. Enda et nybygg kom i 1993, ved kommunearkitektene Kjell Brun og Odd Sørhus. Dette tilbygget fikk Bergen kommunes byggeskikkspris. Bygningskomplekset ved Kirkevoll skole dokumenterer skolebygningshistorie over en periode på hundre år.

## Arkivet
Informasjon om skolen finnes i skolens arkiv, oppbevart ved Bergen Byarkiv. Skolens forhistorie blir også dokumentert i arkiv etter Kirkekretsen skole. Dette arkivet overlappes av arkiv etter Kirkevoll skole, men er utskilt som egen arkivskaper og har arkivmateriale fra 1881-1944. Ved avlevering ble det funnet arkivmateriale også etter Åneskretsen skole og Voldedalen skole. Arkivet etter Kirkevoll skole inneholder informasjon om skolens bygninger, organisering, prosjekter, daglige arbeid, elever, lærere og personale. Noe av bygningshistorien dokumenteres gjennom foto og tegninger. Fotosamlingen inneholder også bilder av lærere og elever over et helt århundre.

## Referanser


## Litteratur
* Red. Gudbjørg Lossius og Oddvar Skre; Kirkevoll skole: 100 år: 1893-1993. Bergen 1993
* Tryggve Fett: Kirkevoll skole. En skisse til en bygningshistorie. "Årbok for norsk utdanningshistorie" 2006, 23. årgang, side 103-115.

## Eksterne lenker
* Kirkevoll barne- og ungdomsskole - oppslagsverket oVe, artikkel av  Kjerstin Kragseth, Bergen Byarkiv.
Fiji under Sommer-OL 1968

**Fiji under Sommer-OL 1968**. En mannlig sportsutøver fra Fiji deltok i friidrett under Sommer-OL 1968 i Mexico by. Fiji, som deltok i et OL for tredje gang, vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Tsjad under Sommer-OL 1968

**Tsjad under Sommer-OL 1968**. Tre mannlige sportsutøvere fra Tsjad deltok i friidrett under Sommer-OL 1968 i Mexico by. Det var andre gangen som Tsjad deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Trond-Erik Asbjørnsen

**Trond-Erik Bjugn Asbjørnsen** (født 7. juni 1985) er en norsk tidligere fotballspiller.

Asbjørnsen var i Brann tidlig i karrieren. Han gikk senere til Askøy og skåret der 37 mål i 3. divisjon i 2009, før han signerte for Løv-Ham foran 2010-sesongen. Etter 2010-sesongen returnerte han til Askøy og gikk senere til Follese, som er hans moderklubb.

## Referanser


## Eksterne lenker
*
Olympisk rekordhistorikk på 3000 m hurtigløp

**Olympisk rekordhistorikk på 3 000 m hurtigløp**. Øvelsen er kun på OL-programmet for kvinner og var første gang OL-øvelse i 1960.

## Utvikling

## Rekordutvikling

## Referanser


## Eksterne lenker
*
Invicta (bilmerke)

**Invicta** er et britisk bilmerke.  Firmaet **Invicta Car Company Limited** fra Wiltshire har tatt et gammelt navn i motorkretser og gjenopplivet det. De viste også frem en bil på Birmingham-utstillingen 2002. 

Firmaet hevder at deres modell Invicta S1 er første bil med karosseriet i én bit karbonfiber.  Den har en 4,6 liter Ford aluminium V8-motor med 320 hestekrefter.  Girkasse er en femtrinns Borg-Warner T45.

## Eksterne lenker
*  (engelsk)
* Bilnorge.no sin historie om merket
Mittelherwigsdorf

**Mittelherwigsdorf** er en kommune i den sørlige delen av Landkreis Görlitz i Direktionsbezirk Dresden i Fristaten Sachsen. Kommunen har 4&nbsp;003 innbyggere (31. desember 2008).

Mittelherwigsdorf er preget av skog, og ligger 3 km vest for Zittau langs elven Mandau og Bundesstraße 96.

Mittelherwigsdorf omtales første gang i 1312 som bestående av tre deler: Oberherwigsdorf, Scheibe og kirkestedet Herwigsdorf. Scheibe omtales i 1359 som en herregård. I 1410 nevnes Bettelsdorf som ble innlemmet i kommunen i 1974.

I kjølvannet av reformasjonen ble Celestinerordenens munker tvunget til å selge Oybin, som hadde vært i deres besittelse siden 1400-tallet, til byen Zittau. Inntil da hadde Mittelherwigsdorf vært overveiende preget av landbruk, men begynte i økende grad å livnære seg av veverier som håndverksyrke, noe som idag preget bebygelsen i form av de mange vevbindingshusene som er typisk for området.

I 1994 ble Oberseifersdorf og Eckartsberg (med Radgendorf) innlemmet i kommunen.

Mittelherwigsdorf var en kommune i Kreis Zittau fra 1952 til 1990, og i Landkreis Zittau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.

## Referanser


## Eksterne lenker
*
Red Snapper

**Red Snapper** er en britisk instrumentalgruppe, grunnlagt 1993 i London. Gruppa består av Ali Friend (bass), Richard Thair (trommer) og David Ayers (gitar). De benytter også en del gjesteartister både på instrument og vokal. 

## Diskografi
### Album
**Prince Blimey* (Warp 1996) 
**Making Bones* (Warp/Matador Records 1999) 
**[[Our Aim Is to Satisfy]]* (Warp/Matador Records 2000)
**Red Snapper* (Lo Recordings 2003)
**Redone* (Lo Recordings 2003)
**Key* (V2 Benelux 2011)
**Hyena* (Lo Recordings 2014)

### Singler og EP-er
**The Snapper EP* (Flaw Recordings, 1994)
**The Swank EP* (Flaw Recordings, 1994)
**Hot Flush* (Flaw Recordings, 1995)
**A Pale Blue Dot* (Lo Recordings, 2008)
**Chris Smith EP* (Lo Recordings, 2009)

### Samlealbum og remixer
**Reeled and Skinned* (Warp 1995)
**It's All Good* (2002)

### Singler
**Image of You* (1998) – UK No. 60
**Love Boat* (V2 Benelux 2011)

## Referanser


## Eksterne lenker
* 
*
Edwin Catmull

**Edwin Earl Catmull** (født 31. mars 1945 i Parkersburg i Vest-Virginia) er en dataingeniør og tidligere president i Walt Disney Animation Studios og Pixar Animation Studios. Som dataingeniør har Catmull bidratt med viktig utvikling innen datagrafikk.

Catmull ble tildelt Turing-prisen for 2019 sammen med Pat Hanrahan for deres banebrytende innsats innenfor datagrafikk, spesielt 3D-animasjon.

## Referanser


## Eksterne lenker
* 
*
Paradis skole

**Paradis skole** er en kommunal barneskole på Paradis i Fana bydel i Bergen. Skolen har plass til 500 elever.

Skolen ble grunnlagt med navnet *Storetveit skole* i 1882, og fikk sitt nåværende navn i 1967 da ungdomsskolen Storetveit skole ble etablert på selve Storetveit like nord for Paradis.   

I 1942 ble Storetveit skole benyttet til internering av 268 sivile fra bygda Telavåg som ble jevnet med jorden av de tyske okkupasjonsstyrkene. Flyktningene ble senere flyttet til Framnes i Hardanger.

## Referanser


## Eksterne lenker
*
Matt Harding

**Matthew «Matt» Harding** (født 27. september 1976) er en amerikansk spillutvikler, forfatter og internettkjendis kjent for sine videoer kalt *Where The Hell Is Matt?* opplastet på YouTube som viser han danse foran kjente landemerker og andre beliggenheter omkring i verden. Han har til nå lagt ut tre slike filmer, den siste i 2008 og de har alle fått millionvis av seere. Han er også senere skrevet en bok om sine reiser og opplevelser.

## Referanser


## Eksterne lenker
* 
* Den første filmen
* Den andre filmen
* Den tredje filmen
* Deep in the Jungle
The Fountain

***The Fountain*** er en amerikansk film fra 2006 regissert av Darren Aronofsky med Hugh Jackman og Rachel Weisz.

Filmen omfatter tre historier hvor Jackman og Weisz spiller forskjellige sett av karakterer: en moderne forsker og hans kreftsyke kone, en conquistador og hans dronning, og en romreisende som hallusinerer om sin tapte kjærlighet. Historiene, sammenvevde med bruk av grafiske likheter og tilbakevendende visuelle motiver, reflekterer temaene kjærlighet, dødelighet og jakten på evig liv.

## Skuespillere
* Hugh Jackman som Tomás Verde / Thomas Creo / Tommy: En spansk conquistador fra 1500-tallet, som befinner seg i en jungel i Sør-Amerika i håp om å finne en livseliksir. I nåtiden oppdager en vitenskapsmann et søramerikansk tre med lovende livsforlengende egenskaper, i forsøk på å kurere sin kone for hjernekreft. Ett par århundrer senere reiser en mann gjennom verdensrommet, i et futuristisk sfærisk romfartøy, med et tre som antas å være det som Tom Creo plantet på graven til sin kone Izzi et halvt årtusen tidligere. Han er på vei mot en døende stjerne, og håper at treet kan gjenopprette stjernen. Jackman spilte disse tre karakterene i tre sammenvevde fortellinger, som spenner over en periode på tusen år.
* Rachel Weisz som Isabella I av Castilla / Izzi Creo: En dødssyk kvinne.
* Ellen Burstyn som Dr. Lillian Guzetti
* Stephen McHattie som Storinkvisitor Silecio
* Mark Margolis som pastor Avila
* Cliff Curtis som kaptein Ariel

## Eksterne lenker
* 
*
Håret hageblomsterflue

**Håret hageblomsterflue** (*Syrphus torvus*) er en middelstor flue som tilhører familien blomsterfluene. Den finnes over hele Norge.

## Utseende
En middelsstor (10–13&nbsp;mm), gul og svart blomsterflue. Den kjennes forholdsvis lett på at fasettøynene er fint hårete – alle de andre *[[Syrphus]]*-artene i Norden har nakne øyne. Den ligner noe på en veps, men er ikke av de beste vepsetterligningene. Hodet er stort og bredt, fasettøynene mørkrøde og hårete. De møtes i pannen hos hannen, men er bredt skilte hos hunnen. Antennene er nokså korte, for det meste gule. Ansiktet er gult. Thorax er svart med grønnlig bestøvning, litt matt. På sidene er den tett kledt med gule hår. Scutellum er lysgult. Bakkroppen er avlangt oval. litt flat, med dypt svart grunnfarge. Det andre leddet har gule sideflekker, det tredje og fjerde vanligvis brede gule tverrbånd som er litt innskåret bak i midten. Det femte leddet er nesten helt gult, det sjette gult, men svart ved roten. Beina er slanke, gule og svarte. Vingene er glassklare med nesten usynlig vingemerke.

## Levevis
Larvene lever av bladlus. De voksne fluene kan finnes fra mai til oktober og besøker mange slags blomster, arten overvintrer som larve.

## Utbredelse
Arten er meget vidt utbredt. Den finnes i så godt som hele den palearktiske sone, inkludert Island og Svalbard, i Sørøst-Asia og i mesteparten av Nord-Amerika.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Syrphini
******** slekten hageblomsterfluer, *[[Syrphus]]* Fabricius, 1775
********* håret hageblomsterflue, *Syrphus torvus* Osten Sacken, 1875

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
* 
* Foto av en hunn
Terje P. Hagen

**Terje Per Hagen** (født 1957) er professor ved Institutt for helse og samfunn ved Universitetet i Oslo. 

Hagen er Cand.polit. i statsvitenskap i 1987, og senere dr. polit. 1995,  begge deler ved Universitetet i Oslo. I 1986 var han forskningsassistent finansiert av NAVF ved Institutt for statsvitenskap. Fra 1987 var han forsker ved Norsk institutt for by- og regionforskning (NIBR). Fra 1992 til 1993 var han Fulbright-stipendiat ved Stanford University. I 1998 ble han ansatt ved Institutt for helseledelse og helseøkonomi (tidligere kalt Senter for helseadministrasjon). Fra 2006 til 2007 var han gjesteforsker ved Berkeley. Hagen var leder i ekspertutvalget for regionreformen, et ekspertutvalg nedsatt av Kommunal- og moderniseringsdepartementet i 2017 for å vurdere fylkeskommunenes oppgaver. Hagen var instituttleder ved Institutt for helse og samfunn i perioden 2019-2022.

## Litteratur
Stormyra, Inntian naturreservat

**Stormyra, Inntian naturreservat** er et naturreservat på øya Inntian i Frøya i Trøndelag. Området som er vernet er en kystmyr som ligger inne på øya. Myra er som de fleste tilsvarende myrer langs kysten, benyttet til torvuttak, men i begrenset grad.

Reservatet ble opprettet i 1990 for *å bevare en typisk kysthøgmyr med terrengdekkende partier*. 

## Litteratur
*Iversen, S. T. 1981. Botaniske undersøkelser i forbindelse med generalplanarbeidet i Frøya kommune, Sør-Trøndelag. Det K. norske Vidensk. Mus. Rapport Bot. Ser. 1981-8: 47-48.
*Rohde T. 1986. Utkast til verneplan for myrer i Sør-Trøndelag fylke. Fylkesmannen i Sør-Trøndelag 1986. 80 sider.

## Referanser


## Eksterne lenker
*
Vassholmen naturreservat

**Vassholmen naturreservat** er et naturreservat i Frøya i Trøndelag. Vernet av området kommer som en følge av at det er hekkelokalitet for sjøfugl. Området omfatter *Vassholmen* og *Vasskjæret* med tilstørende småøyer vest for Humlingsværet.

## Referanser


## Eksterne lenker
*
Helgebostadøya naturreservat

**Helgebostadøya naturreservat** er et naturreservat i Hitra kommune, Trøndelag. Naturreservatet ligger på Helgbustadøya mot Straumsfjorden.

Reservatet ble opprettet i 1992 for *å bevare en av de meget få urterike furuskogene helt ute på kysten av Midt-Norge, samt bevare en interessant vegetasjonsmosaikk*. 

## Referanser


## Litteratur
* Angell-Petersen, I. 1988. Inventering av verneverdig barskog i Sør-Trøndelag. Økoforsk rapport 1988:8. 235 s.
* Bjørndalen, J.E. og T.E. Branderud 1988. Landsplan for verneverdig kalkfuruskoger og beslektede skogtyper i Norge. Generell del. Direktoratet for naturforvaltning – Rapport nr. 10 – 1988
* Haugen, Ivar 1991. Barskog i Midt-Norge. Utkast til verneplan. Direktoratet for naturforvaltning Rapport 1991-1 119 s.
* Korsmo, H. & Angell-Petersen, I, Bergmann, H.H. og B. Moe 1989. Verneplan for barskog. Regionrapport for Midt-Norge. NINA-utredning 6:1 – 99

## Eksterne lenker
*
Sjømyråsen naturreservat

**Sjømyråsen naturreservat** er et naturreservat i Hitra kommune, Trøndelag. Naturreservatet sør for Melandsjøen.
 
Reservatet ble opprettet i 1987 for *å verne om en av de rikeste hasselskogs- lokalitetene i Trøndelag og sikre et område av verdi for undervisning og forskning*. 

## Litteratur
*Holten, J. I. 1978. Verneverdige edelløvskoger i Sør-Trøndelag. K. norske Vidensk. Selsk. Mus. Rapp. Bot. Ser. 1978-4: 1-199.
*Størkersen, Ø. R. 1991. Vern av edelløvskog i Sør-Trøndelag. Trøndersk Natur 18:17-46.
*Suul, J. 1981. Utkast til verneplan for edelløvskog i Sør-Trøndelag fylke. Fylkesmannen i Sør-Trøndelag 1981. 82 sider.

## Referanser


## Eksterne lenker
*
Grytelva naturreservat

**Grytelva naturreservat** er et naturreservat i Hitra kommune, Trøndelag. Naturreservatet ligger nordvest på Hitra, med en av øyas to lakseelver, Grytelva.
 
Reservatet ble opprettet i 2001 for *å bevare en frodig kystfuruskog med en rik flora, som det ellers er lite av på Hitra*. Området ble utvidet med omtrent 1000 dekar i november 2016.

## Litteratur
*Angell-Petersen, I. 1988. Inventering av verneverdig barskog i Sør-Trøndelag. Økoforsk rapport 1988:8. 235 s.
*Haugen, Ivar 1991. Barskog i Midt-Norge. Utkast til verneplan. Direktoratet for naturforvaltning Rapport 1991-1 119 s.

## Referanser


## Eksterne lenker
*